Jabarkan Hari ini juga merupakan: dari 28 April dalam bahasa melayu

1192 - Perang Salib Ketiga: Conrad dari Montferrat yang baharu dilantik sebagai Raja Jerusalem ditikam mati oleh anggota Hashshashin.

1611 - Universiti Santo Tomas di Manila, Filipina diasaskan, salah satu universiti terbesar di Asia dari segi kemasukan yang masih wujud.

1789 - Fletcher Christian mengetuai dahagi di atas kapal Tentera Laut Diraja British HMAV Bounty menentang komander William Bligh (gambar).

1952 - Perjanjian San Francisco mula berkuatkuasa, mengakhiri pendudukan Jepun oleh Pihak Berikat.

1969 - Presiden Republik Kelima Perancis yang pertama Charles de Gaulle meletakkan jawatan.

1996 - Tembakan liar dalam pembunuhan beramai-ramai Port Arthur menyebabkan 35 orang mati dan 37 orang cedera teruk di Tasmania, Australia.

2001 - Dennis Tito menjadi pelancong angkasa lepas berbayar yang pertama, menaiki kapal angkasa lepas Soyuz TM-32 ke Stesen Angkasa Antarabangsa.

2012 - Polis menahan lebih 500 orang kerana terlibat dalam Perhimpunan Bersih 3.0 (gambar) di Kuala Lumpur.